

Tel: ++385 51 209 945, Fax: ++385 51 209 979

Veslarska ulica 5, 51000 Rijeka, OIB: 30123739908, IBAN: HR3324020061837300005

web: http://rivrtici.hr, e-mail: info@rivrtici.hr

KLASA: 007-03/01-24/6

UR.BROJ:2170-1-29-24-1

Rijeka, 27.3.2024.

**IZVOD IZ ZAPISNIKA**

**(odluke, zaključci)**

sa **34. sjednice** Upravnog vijeća Dječjeg vrtića Rijeka održane 27. ožujka 2024. g.

**Prijedlog Dnevnog reda:**

1. **Usvajanje zapisnika sa sjednice održane 8.3.2024. godine**
2. **Usvajanje zapisnika sa sjednice održane 15.3.2024. godine**
3. **Usvajanje zapisnika sa sjednice održane 21.3.2024.godine**
4. **Donošenje Odluke o usvajanju godišnjeg izvještaja o izvršenju financijskog plana Dječjeg vrtića Rijeka za 2023. godinu**
5. **Donošenje odluke o izmjeni ugovora o radu radnice koja ima zasnovan radni odnos na neodređeno vrijeme**
6. **Razno**

Na prijedlog N. Poropat, predsjednice Upravnog vijeća, a temeljem zaprimljenog pismena ravnateljice predlaže se nova točka 4. Dnevnog reda, te se Dnevni red mijenja na sljedeći način:

**4. Zahtjev za razrješenje obnašanja dužnosti ravnateljice Dječjeg vrtića Rijeka**

**5. Donošenje Odluke o usvajanju godišnjeg izvještaja o izvršenju financijskog plana Dječjeg vrtića Rijeka za 2023. godinu**

**6. Donošenje odluke o izmjeni ugovora o radu radnice koja ima zasnovan radni odnos na neodređeno vrijeme**

**7. Razno**

Dosadašnje točke 4., 5., i 6. postaju točkama 5., 6. i 7. Dnevnog reda.

**Dnevni red se jednoglasno usvaja.**

1. **Usvajanje** **zapisnika sa sjednice održane 8.3.2024. godine**

**Zapisnik sa sjednice održane 8.3.2024. godine jednoglasno se usvaja.**

1. **Usvajanje** **zapisnika sa sjednice održane 15.3.2024. godine**

**Zapisnik sa sjednice održane 15.3.2024. godine jednoglasno se usvaja.**

1. **Usvajanje** **zapisnika sa sjednice održane 21.3.2024.godine**

**Zapisnik sa sjednice održane 21.3.2024.godine jednoglasno se usvaja.**

**4. Zahtjev za razrješenje obnašanja dužnosti** **ravnateljice Dječjeg vrtića Rijeka**

Upravno vijeće jednoglasno (5 glasova ZA) je donijelo sljedeći

**z a k lj u č a k**

1. **Predlaže se Gradonačelniku Grada Rijeke razrješenje Davorke Guštin dužnosti ravnateljice Dječjeg vrtića Rijeka**
2. **Utvrđuje se se prijedlog Odluke o razrješenju Davorke Guštin dužnosti ravnateljice Dječjeg vrtića Rijeka, u predloženom tekstu.**
3. **Prijedlog Odluke iz točke 2. ovog zaključka s obrazloženjem istog, prosljeđuje se Gradonačelniku Grada Rijeke na razmatranje i usvajanje.**

Prijedlog Odluke o razrješenju ravnateljice Dječjeg vrtića Rijeka sastavni je dio ovoga

Zapisnika.

b) Upravno vijeće temeljem zakonskih odredbi i odredbi Statuta raspisuje javni natječaj za

imenovanje ravnatelja. Na prijedlog Upravnog vijeća ravnatelja imenuje Gradonačelnik.

Upravno vijeće jednoglasno (5 glasova ZA) je donijelo sljedeći

**O D L U K U**

**1. Raspisuje se javni natječaj za imenovanje ravnatelja Dječjeg vrtića Rijeka.**

 **2. Javni natječaj objavljuje se na mrežnim stranicama ustanove i u „Narodnim novinama”.**

**5. Donošenje Odluke o usvajanju godišnjeg izvještaja o izvršenju financijskog plana Dječjeg vrtića Rijeka za 2023. godinu**

Upravno vijeće jednoglasno je donijelo sljedeću

**ODLUKU**

**O USVAJANJU GODIŠNJEG IZVJEŠTAJA O IZVRŠENJU FINANCIJSKOG PLANA**

**DJEČJEG VRTIĆA RIJEKA ZA 2023. GODINU**

I.

Usvaja se Godišnji izvještaj o izvršenju financijskog plana Dječjeg vrtića Rijeka za 2023. godinu.

II.

Godišnji izvještaj o izvršenju financijskog plana Dječjeg vrtića Rijeka za 2023. godinu čini sastavni dio ove Odluke.

III.

Godišnji izvještaj o izvršenju financijskog plana Dječjeg vrtića Rijeka za 2023. godinu dostavit će se nadležnom odjelu Grada Rijeke, Upravnom odjelu za odgoj i obrazovanje, kulturu, sport i mlade.

IV.

Godišnji izvještaj o izvršenju financijskog plana Dječjeg vrtića Rijeka za 2023. godinu objavit će se na mrežnim stranicama Ustanove.

IV.

Ova Odluka stupa na snagu danom donošenja.

**6. Donošenje odluke o izmjeni ugovora o radu radnice koja ima zasnovan radni odnos na neodređeno vrijeme**

Upravno vijeće jednoglasno donosi sljedeću

**O D L U K U**

**1. Radno mjesto Administrativni radnik popunit će se bez objave natječaja, temeljem članka 26. Zakona o predškolskom odgoju i obrazovanju, postojećim kadrom unutar Dječjeg vrtića Rijeka (dalje u tekstu: Ustanova).**

**2. \_\_\_\_\_\_\_\_\_ (dalje u tekstu: radnica), zaposlena na neodređeno vrijeme u Ustanovi na radnom mjestu Odgojitelj, radi potrebe posla i osiguranja kontinuiteta rada, raspoređuje se na radno mjesto Administrativni radnik** **s danom 28.3.2024.godine.**

**3. Ustanova će s radnicom zaključiti Dodatak (aneks) Ugovoru o radu sklopljenom na neodređeno vrijeme, a koji se odnosi na izmjenu odredbe u odnosu na radno mjesto radnika i opis poslova. Radnica ostvaruje sva prava i obveze sukladno zakonskim i općim aktima Ustanove, a vezano uz nastalu izmjenu Ugovora o radu.**

**7. Razno**

Zapisnik sastavila Predsjednica Upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_
Irene Gregorović-Filipčić Nadja Poropat

Napomena: sukladno propisima o zaštiti osobnih podataka, osobni podaci radnika su izostavljeni

Na temelju odredbe članka 37. stavka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 47. stavka 1. i članka 49. stavka 2. podstavka 1. Statuta Dječjeg vrtića Rijeka, Upravno vijeće Dječjeg vrtića Rijeka podnosi

**Prijedlog Odluke o razrješenju ravnateljice Dječjeg vrtića Rijeka**

**O b r a z l o ž e nj e**

Upravno vijeće Dječjeg vrtića Rijeka zaprimilo je zahtjev ravnateljice Dječjeg vrtića Rijeka, Davorke Guštin kojim traži razrješenje obnašanja dužnosti ravnateljice, prije isteka vremena na koje je imenovana, s danom 31. svibnja 2024. godine, zbog odlaska u mirovinu.

 Odlukom Gradonačelnika Grada Rijeke (KLASA: 024-02/22-01/64-22, URBROJ: 2170-1-15-00-22-1 od 18. srpnja 2022. godine) Davorka Guštin imenovana je za ravnateljicu Dječjeg vrtića Rijeka. Mandat ravnateljice traje pet godina, teče od 1. rujna 2022. godine te ističe 31. kolovoza 2027. godine.

 Odredbom članka 44. stavkom 1. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22) propisano je da ravnatelj ustanove može biti razriješen prije isteka vremena na koje je imenovan. U stavku 2. točki 1. istog članka utvrđeno je da je Upravno vijeće dužno razriješiti ravnatelja ako ravnatelj sam zatraži razrješenje u skladu s ugovorom o radu. Člankom 37. stavkom 4. Zakona o predškolskom odgoju i obrazovanju ("Narodne novine" broj 10/97, 107/07, 94/13, 98/19, 57/22 i 101/23) propisano je da u dječjem vrtiću kojemu je osnivač jedinica lokalne i područne (regionalne) samouprave, ravnatelja imenuje i razrješava izvršno tijelo osnivača na prijedlog upravnog vijeća.

U skladu s navedenim, odredbom članka 47. stavkom 1. Statuta Dječjeg vrtića Rijeka utvrđeno je da odluku o imenovanju i razrješenju ravnatelja donosi Gradonačelnik na prijedlog Upravnog vijeća dok je člankom 49. stavkom 2. podstavkom 1. utvrđeno da je na prijedlog Upravnog vijeća, Gradonačelnik dužan razriješiti ravnatelja u slučaju kada ravnatelj sam zatraži razrješenje.

 Slijedom navedenoga, Upravno vijeće Ustanove je na sjednici održanoj 27. ožujka 2024. godine temeljem zaprimljenog zahtjeva ravnateljice Davorke Guštin utvrdilo Prijedlog Odluke o razrješenju dužnosti ravnateljice Dječjeg vrtića Rijeka, Davorke Guštin, s danom 31. svibnja 2024. godine.

Prijedlog odluke o razrješenju ravnateljice Dječjeg vrtića Rijeka prosljeđuje se Gradonačelniku Grada Rijeke na razmatranje i usvajanje.

 Predsjednica Upravnog vijeća

 ----------------------------------------
 Nadja Poropat